Die Groot Johannes Evangelie, Boek 1, Hoofstuk 196, Paragraaf 2-3
[1.196.2] Kisjonah proe die kos en stel vas dat sy kokke die reine waarheid gepraat het. Dan gaan hy weer na die groot kamer waar Ek was en die jongeling vra hom: “Wel, Kisjonah, is jy tevrede met my?”
[1.196.3] Sê Kisjonah: “Daar het al ‘n groot aantal wonderbaarlike dinge in my huis gebeur; ek kon dit nie anders begryp nie, as wat ek dit vir my in my hart hardop moes sê: By God is alle dinge moontlik! Maar dit is tog die mees onbegryplike ding! Om ‘n werk binne een oomblik te kan verrig wat andersins ‘n volle dag van harde werk in beslag sou neem, maar deur die magtige hand van ‘n mens wat met die goddelike gees van God vervul is, soos gesê, binne een oomblik verrig word, dit is begryplik; maar hoe daar honderd verskillende werkstake op verskeie plekke wat ver vanmekaar geleë is, deur een mens in een en dieselfde oomblik verrig kan word, dit is ‘n heel ander saak en is van die kant van ‘n sterflike mens, ten spyte van al sy skerp insig en verstandelike vermoëns , deurgaans nie begrypbaar nie, en ek kan weereens niks anders sê nie as net dit: Here wees my arme sondaar genadig en barmhartig; want ek is dit nie werd, dat Jy onder my dak woning neem nie!”